Diari Oficial de la Generalitat Valenciana


Sumari del DOGV 7034, del 29-05-2013 (2013/5294)

RESOLUCIÓ de 17 de maig de 2013, de la consellera d'Educació, Cultura i Esport, per la qual nomena José M.ª Planells Ortí membre del Ple del Consell Valencià d'Universitats i Formació Superior.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7034

Data del DOGV
:   29-05-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/5294


Data del document
:   17-05-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Consell Valencià d'Universitats i de Formació Superior

RESOLUCIÓ de 17 de maig de 2013, de la consellera d'Educació, Cultura i Esport, per la qual nomena José M.ª Planells Ortí membre del Ple del Consell Valencià d'Universitats i Formació Superior. [2013/5294]  
La Llei 4/2007, de 9 de febrer, de la Generalitat, de Coordinació del Sistema Universitari Valencià, crea i regula, en el capítol II del títol III, el Consell Valencià d'Universitats i de Formació Superior, i establix en l'article 25.1.e que el Ple del Consell estarà integrat, entre altres vocals, per un representant de cada consell de govern de les universitats publiques, designat de la manera com prevegen els seus respectius estatuts, i igualment establix en l'article 25.1.f que el Ple del Consell estarà integrat, entre altres vocals, per dos representants de cada consell social de les universitats públiques designats entre i pels vocals socials d'estos consells.  
L'article 26.1 de l'esmentada norma legal disposa que els membres del Ple del Consell Valencià d'Universitats i de Formació Superior que no ho siguen per raó del càrrec seran nomenats pel conseller competent en matèria d'universitats, amb la designació prèvia de l'òrgan corresponent, per un període de quatre anys, i podran ser renovats per períodes successius de la mateixa duració. En cas que es produïsca una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
  
Segons consta en el certificat expedit per la Secretaria General del Consell Social de la Universitat Politècnica de València, de data 25 d'abril de 2013, s'ha nomenat José M.ª Planells Ortí, en substitució de Guillermo Martí Peris, com a membre del Consell Social de la Universitat Politècnica de València en el Consell Valencià d'Universitats i Formació Superior.  
Vist el que s'ha exposat, de conformitat amb el que preveu l'article 26.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i d'acord amb la proposta del director general d'Universitat, Estudis Superiors i Ciència, de 8 de maig de 2013, resolc:  
  
Primer  
Nomenar José M.ª Planells Ortí vocal del Ple del Consell Valencià d'Universitats i de Formació Superior, com a representant del Consell de Govern de la Universitat Politècnica de València en substitució de Guillermo Martí Peris.   
  
Segon  
D'acord amb el que establix l'article 26.1 de la Llei 4/2007, de 9 de febrer, de la Generalitat, el nomenament s'efectuarà pel període restant de mandat dels membres que han cessat.  
  
Tercer  
Esta resolució produirà efectes des del mateix dia que es publique en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 16 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant de la consellera d'Educació, Cultura i Esport, en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 17 de maig de 2013.- La consellera d'Educació, Cultura i Esport: María José Catalá Verdet.